В.В. Виноградовым ифразеологие классификацие рыгъуазэхэрэр адыгэ шIэныгъэлэжьхэми къахэкIыгъэх. Ахэмэ ащыщых Къэрдэн Бубэ, Тхьаркъохъо Юныс, Емузэ Анатолий, нэмыкIхэри. ГущыIэм пае, Къэрдэн Бубэ ащ ехьылIагъэу мары ытхырэр: «Урысыбзэм щагъэуцугъэу хабзэ щыхъугъэм тырыгъуазэзэ къэбэртэябзэм ифразеологие занэхэм яапэрэ мэхьэнэ купищыр терминхэу «фразеологие зэхакIэр», «фразеологие зыкIыр», «фразеологие гущыIэзэгъусэхэр» зыфиIохэрэмкIэ къэдгъэлъэгъощтых» (Карданов, 1973: 42)